Κρις Γκρίφιν

Ο Κρίστοφερ Κρος "Κρις" Γκρίφιν (Christopher Cross "Chris" Griffin) είναι πλασματικός χαρακτήρας της αμερικανικής σειράς κινουμένων σχεδίων Family Guy. Είναι το δεύτερο παιδί του Πήτερ Γκρίφιν και της Λόις Γκρίφιν. Είναι ο αδερφός του Στιούι Γκρίφιν και της Μεγκ Γκρίφιν. Η φωνή του Κρις ανήκει στον Σεθ Γκριν.

 Ο Κρις, όπως ο πατέρας του και ο παππούς του είναι παχύς, έχει χαμηλή νοημοσύνη και χαμηλή κοινή λογική, αλλά έχει πολλά κρυφά ταλέντα και συγκεκριμένα ζωγραφική ικανότητα, γνωρίζει όλες της ταινίες, εκπομπές τηλεόρασης και ηθοποιούς και μερικές φορές κάνει πολύ έξυπνα σχόλια από το πουθενά (π.χ Στο επεισόδιο "Deep Throats", δίνει στον Πήτερ και στην Λόις μια λεπτομερή ανάλυση για τις παρενέργειες του χασίς). Τον βασανίζει μια κακιά μαϊμού που ζει στην ντουλάπα του. Όταν το σπίτι των Γκρίφιν αποσχίστηκε από της ΗΠΑ και έγινε ξεχωριστό κράτος ("E. Peterbus Unum"), ο Κρις ήταν επικεφαλής του αποτυχημένου διαστημικού προγράμματος, όπου φαίνεται να πέφτει από το δέντρο στην προσπάθεια του να πιάσει το φεγγάρι. Σε ένα επεισόδιο ο Στιούι έλεγχε το μυαλό του Κρις, μέχρι που ένας φούρνος μικροκυμάτων βραχυκύκλωσε την συσκευή κάνοντας τον Κρις να κυνηγάει τον Στιούι, με σκοπό να τον σκοτώσει. Στο επεισόδιο "Brian the Bachelor", ο Κρις έβγαλε ένα σπυράκι που ονόμασε Ντάγκ, το οποίο μπορούσε να μιλήσει και να κρατήσει όπλο. Το σπυράκι τον ανάγκαζε να πράττει εγκληματικές ενέργειες. Στο επεισόδιο "Jungle Love" παντρεύεται μια Νότιο Αμερικανή αφού κατατάσσεται σε ειρηνευτική ομάδα. Σε ένα επεισόδιο αποκαλύπτεται πως ο Κρις είναι αποτέλεσμα ενός ελαττωματικού προφυλακτικού, αλλά οι γονείς του δεν φαίνεται να μετανοιώνουν αφού η μήνυση ενάντια στην εταιρία προφυλακτικών τους επέφερε το σπίτι. Όποτε ο Πήτερ και η Λόις έχουν μια διαφωνία, ο Κρις επευφημεί τον πατέρα του. Όταν οι γονείς του βάζουν υποψηφιότητα για την προεδρία της σχολικής επιτροπής ο Κρις επευφημούσε τον πατέρα του βλέποντας τηλεόραση και όταν η Μεγκ του επισήμανε ότι ο Πήτερ δεν τον ακούει, αυτός επευφημούσε δυνατότερα. Το ταλέντο του Κρις στην ζωγραφική ανακαλύφθηκε όταν ο Κρις ζωγράφισε ένα πίνακα για τα γενέθλια του πατέρα του, ο οποίος με τη σειρά του τον χρησιμοποίησε για να καλύψει το σπασμένο τζάμι του αυτοκινήτου του. Όταν ο Αντόνιο Μοννάτι, ένας νεοϋορκέζος ιδιοκτήτης γκαλερί, είδε τον πίνακα πήρε τον Κρις στη Νέα Υόρκη, του αλλάζει τρόπο ντυσίματος και τον ονομάζει Κριστομπέλ. Ο Αντόνιο λέει στον Κρις να μείνει μακρυά από τον πατέρα του. Η αποκάλυψη του πίνακα του Κρις, ο οποίος ήταν πορτραίτο του πατέρα του, έβαλε τέλος στην καριέρα του Κρις και η οικογένεια επέστρεψε στο Κουάχογκ. Στην ταινία Stewie Griffin: The Untold Story, ο μελλοντικός Κρις είναι αστυνομικός, παντρεμένος με την καπνίστρια Βανέσα, αλλά η ιστορία άλλαξε όταν ο Στιούι πήγε πίσω στον χρόνο και ανατίναξε την Βανέσα στην ημέρα του γάμου τους. Η ιστορία όμως άλλαξε ξανά όταν ο Στιούη πήγε περισσότερο πίσω στον χρόνο και απέτρεψε οποιοδήποτε γεγονός συνέβη στην ταινία, ίσως και τον ίδιο τον γάμο. Ο Κρις θεωρείται ετεροφυλόφιλος και σε αρκετά επεισόδια έλκεται από κορίτσια (χωρίς ωστόσο να έχει γενικά ιδιαίτερη επιτυχία). Στο επεισόδιο "You May Now Kiss the...Uh...Guy Who Receives" ο Κρις ερωτεύεται μια νεαρή ρεπουμπλικανή μαθήτρια, την Αλίσα. Ο Κρις γίνεται ρεπουμπλικανός, όχι για τις πολιτικές του ιδεολογίες, αλλά γιατί η Αλίσα τον αφήνει να αγγίξει το στήθος της. Στο επεισόδιο "A Picture Is Worth a 1,000 Bucks", φλερτάρει με την Κέιτ Μός, αλλά δεν υπάρχει καμία επαφή μεταξύ τους. Ο Κρις είναι μάλλον ο μόνος του οποίου η σεξουαλικότητα δεν έχει αμφισβητηθεί από τους συγγραφείς, ωστόσο στο επεισόδιο "To Love and Die in Dixie" ο Κρις φιλάει μια κοπέλα που θεωρούσε ότι ήταν αγόρι. Το μόνο επεισόδιο που έρχεται σε αντίθεση με την ετεροφυλοφιλία του είναι το "Barely Legal", όταν ο Μπράιαν (που προσπαθεί να αποφύγει ένα ραντεβού με την Μεγκ) λέει ψέματα ότι αυτός και ο Κρις θα αυνανιστούν παρέα εκείνη την μέρα, και παρόλο που η απάντηση του Κρις είναι "δεν είμαι 100% σίγουρος για αυτό", εν τέλει πηγαίνει και περιμένει τον Μπράιαν. Παρά ταύτα, ο Κρις έχει παρουσιάσει αρκετές φορές σημάδια έλξης από τη μητέρα του. Στην ταινία "Stewie Griffin: The Untold Story", ο Κρις ενεργοποιείται σεξουαλικά κατά τη διάρκεια μιας λεσβιακής συζήτησης που είχε η μητέρα του με αυτόν. Στο επεισόδιο "E. Peterbus Unum" δίνει ένα σημείωμα στην αδερφή του, Μεγκ, όπου αναγράφεται ότι "η κυρία Λόις (η μητέρα του σε ρόλο καθηγήτριας) είναι καυτή" και στο επεισόδιο "Model Misbehavior" αναφέρει πως θα αυνανιστεί με φωτογραφίες της Λόις. Μάλιστα, στο "Bigfat" φιλάει τη Λόις διαλαλώντας ότι δεν επιθυμεί να συμμορφωθεί με τους κανόνες της κοινωνίας ενώ στο παρελθόν έχει βγει ραντεβού με τη Λίντσει, μία κοπέλα που της μοιάζει υπερβολικά. Family Guy Callaghan, S. (2005). Family Guy: The Official Episode Guide : Seasons 1 - 3. New York: Harper Paperbacks. Delarte, A. (3 Ιανουαρίου 2006). «Nitpicking Family Guy: Season 4» (PDF). Bob's Poetry Magazine. σελίδες 11, 14, 20, 25, 26. Αρχειοθετήθηκε από το πρωτότυπο (PDF) στις 2 Δεκεμβρίου 2007. Ανακτήθηκε στις 13 Δεκεμβρίου 2007.